stanford-oval/wikipedia huggingface dataset:
רחובות תל אביב-יפו
רחובות מרכזיים ובעלי עניין > שד' רוטשילד

| --- | --- |

 מידע כללי
 על שם:  הברון אדמונד ג'יימס דה רוטשילד, "הנדיב הידוע"
 מיקום
 עיר:  תל אביב
 רובע:  5
 שכונה:  לב תל אביב
 
שוב הולכת ברוטשילד, כבר לא אכפת לי אם תעבור, שוב הולכת ברוטשילד, כבר לא אכפת לי לחזור ולזכור
מן הרחובות החשובים ביותר בעיר והשדרה הידועה והחשובה ביותר מבין השדרות בתל אביב. השדרה מילאה תפקיד מרכזי בהתפתחות האורבנית של העיר, ולאורכה אתרים חשובים רבים. השדרה הייתה ועודנה הלב התרבותי של תל אביב, והיא חלק מלבה הכלכלי של ישראל, בהיותה אחד הרחובות העיקריים במרכז העסקים הגדול והחשוב של המדינה.
השדרה קמה יחד עם רחובותיה הראשונים של אחוזת בית ב-1909 והייתה בשנותיה הראשונות של העיר גם השטח הירוק הפתוח היחידי בעיר. בשדרה עמד בית העירייה הראשון (נקרא אז בית הוועד), הקיוסק הראשון בעיר וכן ביתם של כמה מן האישים המרכזיים בהנהגת העיר והיישוב בהם מאיר דיזנגוף אשר בביתו, אשר הוסב למוזיאון תל אביב, אף נערכה הכרזת המדינה.
אדריכלות המבנים בשדרות רוטשילד מספרת בעצמה את סיפור התפתחותה של תל אביב: מבתים קטנים בחולות, דרך "בתי החלומות" האקלקטיים (המאפיינים את חלקה הדרומי), בתי ה"באוהאוס" (הסגנון הבינלאומי) ועד גורדי השחקים המודרניים הממשיכים להיבנות ברחוב עד היום.
רחובות מרכזיים ובעלי עניין > רוקח

| --- | --- |
שדרות רוקח מגשר נתיבי איילון
שדרות רוקח מגשר נתיבי איילון
 מידע כללי
 על שם:  ישראל רוקח, שימש כשר הפנים וראש עיריית תל אביב
 מיקום
 עיר:  תל אביב
 רובע:  1, 3
 שכונה:  שכונות עבר הירקון
 
שדרות רוקח הן כביש ראשי בצפון תל אביב המוביל משכונות עבר הירקון דרך נתיבי איילון לכיוון מרכז העיר באזור שפך הירקון. הרחוב מקביל לנחל הירקון ולפארק הירקון המשתרע מדרום לו לכל אורכו. בשל כך, אופייה של השדרה פרוורי ופתוח. יחד עם פארק הירקון ומתקני הספורט הרבים שבו, הפכה השדרה לאזור לפעילות נופש וספורט, וגם מצפון לה שוכנים מגרשי טניס. אתרי עניין לאורך הרחוב:
גן הבנים
מרכז דניאל עמיחי ללימודי חתירה וימאות
בניין המועצה לישראל יפה
מסוף רדינג
בית ההלוויות העירוני
סמינר הקיבוצים
מוזיאון ארץ ישראל
מרכז יצחק רבין לחקר ישראל
תחנת הרכבת תל אביב אוניברסיטה
אקספו תל אביב
לונה פארק תל אביב
רחובות מרכזיים ובעלי עניין > רזיאל

| --- | --- |
מראה הרחוב. בית סורסוק משמאל ומגדל נוה צדק נראה באופק
מראה הרחוב. בית סורסוק משמאל ומגדל נוה צדק נראה באופק
 מידע כללי
 על שם:  דוד רזיאל, מפקד האצ"ל וממייסדיו ונציב בית"ר
 מיקום
 עיר:  תל אביב
 רובע:  7
 שכונה:  יפו
 
רחוב בצפונה של יפו, המחבר בין שדרות ירושלים ודרך אילת בקצהו הצפון-מזרחי לבין כיכר השעון בצידו הדרום-מערבי. רחוב רזיאל הוקם על תוואי הדרך ההיסטורית מיפו לשכם; דרך שהמשכה מזרחה הוא בתוואי הרחובות דרך יפו-תל אביב, דרך בגין וציר ז'בוטינסקי. רחוב רזיאל שימש כרחוב הראשי והחשוב של העיר עד לסלילת שדרות ירושלים.
בתחילת הרחוב מצוי "בית הסראיה הטורקי החדש" שבו שכנה עיריית יפו עד להעברתה אל הבניין בשדרות ירושלים מספר 45.
חלקו המזרחי של רחוב רזיאל נקרא "רחוב בוסטרוס", על שם נג'יבּ בוסטרוס, ערבי נוצרי, שבנה בו שורת חנויות. חלקו המערבי נשא את השם "עוואד" או "הווארד", על שמו של ערבי מרוני אמיד שמוצאו ממלטה בשם איסכנדר עוואד או אלכסנדר הווארד.
נקודת הציון החשובה ברחוב היא "בית סורסוק" שנחנך בשנת 1925 ונחשב בזמנו לבניין המשרדים היוקרתי ביותר ביפו, ושכנו בו, בין היתר, משרדיהם של קונסולים זרים, של סוחרים אמידים ושל חברות ספנות.
ליד כיכר השעון נמצא "בית המשרד הארצישראלי" שבו פעלה התנועה הציונית בראשית דרכה.
רחובות מרכזיים ובעלי עניין > שאול המלך

| --- | --- |

 מידע כללי
 על שם:  שאול המלך
 מיקום
 עיר:  תל אביב
 רובע:  בין 4 ו-6
 
רחוב מרכזי מצומת הדרכים בגין-ודרך נמיר במזרח ועד רחוב אבן גבירול במערב. הרחוב מאופיין בעיקר בבנייה של רצף מבני ציבור ורק מעט מבני מגורים ומסחר בקצהו המערבי. רוב חלקו הדרומי של הרחוב הוא חומתה הצפונית של הקריה ובה שער אחד ראשי "שער שאול המלך".
תוואי הדרך בה סלול רוב הרחוב היה קיים כבר בתחילת המאה ה-20 והמשיך דרום מערבה אל רחוב יהודה הלוי עד מרכז תל אביב הישן. החל משנות ה-60 נבנו לאורך הרחוב בנייני משרדים ומוסדות ציבור רבים בהם:
לונדון מיניסטורס
המשכן לאמנויות הבמה
בית אריאלה
מוזיאון תל אביב
היכל המשפט
מתחם מגדלי משרדים הכולל את בית אסיה, מגדל אמות השקעות, בית אמריקה, בית אירופה ובית הדר דפנה.
רחובות מרכזיים ובעלי עניין > שבזי

| --- | --- |

 מידע כללי
 על שם:  רבי שלום שבזי, מגדולי המשוררים של יהדות תימן
 מיקום
 עיר:  תל אביב
 רובע:  5
 שכונה:  נווה צדק ושכונת שבזי
 
שבזי הוא רחובה הראשי של שכונת נווה צדק והרחוב המסחרי היחיד בשכונה. הרחוב עובר למעשה בין שכונת נווה צדק ושכונת שבזי הקרויה על שם הרחוב אולם כיום מקובל להתייחס לשתי השכונות כאל "נווה צדק" והגבול בין השכונות ההיסטוריות אינו ניכר. הרחוב חוצה את כל השכונה ממזרח למערב החל מאזור מגדל שלום ועד אזור החניונים של סביבת תחנת הרכבת יפו.
רחובות מרכזיים ובעלי עניין > שינקין

| --- | --- |

 מידע כללי
 על שם:  מנחם שינקין, מנהיג ציוני, ממייסדי העיר
 מיקום
 עיר:  תל אביב
 רובע:  5
 
גרה בשינקין, שותה בקפה תמר, רוצה לעשות גם סרט קצר
שינקין הוא רחובה המסחרי הראשי של שכונת לב תל אביב החוצה אותה ממערב למזרח – מכיכר מגן-דוד ועד רחוב יהודה הלוי. במרוצת השנים הפכו רחוב שינקין והרחובות הסמוכים לו למקום מגורים לאמנים צעירים ולאנשי רוח. נפתחו בו בתי עסק ייחודיים, והרחוב הפך בהדרגה לסמל התרבות התל אביבית הצעירה, הפתוחה והחופשית. בשינקין וסביבתו מתגורר גם מספר רב של תושבים חרדים, חלק גדול מהם חסידי גור שנשלחו על ידי האדמו"ר של החסידות לשליחות במקום. הללו חיים עם שכניהם החילוניים בשלווה שאזורים אחרים (בירושלים, למשל) יכולים להתקנא בה. בבית הכנסת הגדול מאחורי גינת שינקין שוכן בית חב"ד המרכזי של תל אביב.
הוויית הרחוב מתוארת היטב בסרט "הבועה" והוא מוזכר רבות ביצירות אמנות נוספות דוגמת השיר "גרה בשינקין" של להקת מנגו שאף מזכיר את "קפה תמר" הוותיק ברחוב.
רחובות מרכזיים ובעלי עניין > שלוש

| --- | --- |
בית רחמים גורל
בית רחמים גורל
 מידע כללי
 על שם:  אהרן שלוש, מראשי העדה הספרדית ביפו וממייסדי נווה צדק
 מיקום
 עיר:  תל אביב
 רובע:  5
 שכונה:  נווה צדק
 
רחוב בשכונת נווה צדק ומהחשובים בשכונה. מחבר בין גשר שלוש, המגשר בין השכונה לבין רחוב אילת (המשך דרך יפו-תל אביב) מעל מה שהיה פעם מסילת הרכבת יפו–ירושלים, לבין חלקה הצפוני של השכונה בה הוא פוגש את מתחם המגדלים של מנשייה.
ברחוב נמצא בית אהרן שלוש (בית מס' 32) שהוקם על ידי אהרן שלוש בשנת 1892, חמש שנים לאחר הקמת השכונה. את הגשר הורה להקים מושל יפו לכבודו של שלוש לאחר שזה התהפך עם כרכרתו יום אחד ונפצע כאשר חצה את המבתר שבו עברה מסילת הרכבת יפו-ירושלים.
בפינת רחוב רוקח נמצא גם בית ש"י עגנון, עליו מסופר ברומן "תמול שלשום". עלילת סרט הקולנוע הבית ברחוב שלוש מתרחשת ברחוב זה ובשכונת נווה צדק.
בקרבת הרחוב נמצא גם מרכז סוזן דלל.
רחובות מרכזיים ובעלי עניין > שלמה המלך

| --- | --- |
בית ביגלמן, פינת רחוב תל חי
בית ביגלמן, פינת רחוב תל חי
 מידע כללי
 על שם:  שלמה המלך, מלך ממלכת ישראל המאוחדת
 מיקום
 עיר:  תל אביב
 רובע:  3
 
אינני גר בצפון העיר / וסתם עברתי בשלמה המלך. / אבל עת ראיתיך / לאור פנס הרחוב, / פנס הרחוב שהתנדנד ברוח, / עצרתי לידך / וגשם קל ירד.
רחוב המקביל לדיזנגוף המתחיל בפינת המלך ג'ורג' והנביאים ומסתיים בצפון ברחוב ארלוזורוב וממשיך משם כ"רחוב יהושע בן נון". יחיאל מוהר ובנו עלי מוהר התגוררו ברחוב שלמה המלך 79. במקום הוצב לאחר מותו של הבן שלט הנצחה.
רחובות מרכזיים ובעלי עניין > שלמה (סלמה)

| --- | --- |

 מידע כללי
 על שם:  הכפר העתיק שַׁלְמָה (ראו הסבר מפורט)
 מיקום
 עיר:  תל אביב
 רובע:  8
 
על הטיילת בית האצ"ל שר לסלמה והרצל / אורטוריה של מיצי פירות וטראומה
דרך שלמה (או רחוב שלמה), הקרויה לרוב בשם "סַלַמֶה", נמצאת בדרום העיר, סמוך לשכונות פלורנטין, נווה שאנן ושפירא. הדרך חיברה בעבר בין יפו והכפר הערבי סלמה ונקראה על שמו. הכפר הערבי ננטש ונחרב במהלך מלחמת העצמאות ובמקומו נבנו מספר שכונות בדרום מזרח העיר. לאחר קום המדינה, שונה שם הרחוב ל"דרך שלמה" על שם הכפר היהודי שהתקיים במקום בתקופת בית שני.
ברחוב זה נמצאים מטה משטרת תל אביב והתחנה המרכזית החדשה של תל אביב
ראו גם

שדרות בתל אביב-יפו
תחבורה בתל אביב
אדריכלות בתל אביב
תוכנית גדס
שמות רחובות בישראל
הערות שוליים

↑  "אתר עיריית תל-אביב-יפו" (PDF). אתר עיריית תל-אביב-יפו. נבדק ב-2018-04-17.(הקישור אינו פעיל)
↑  דניאל מונטרסקו, של מי העיר הזאת, לעזאזל? המאבק של שמות הרחובות ביפו - עיר שסועה לה יחדיו, באתר הארץ, 22 במאי 2017
↑   שלומית צור, "עסקים לא שורדים פה": מה קרה לרחוב הכי מזוהה עם ההייטק בישראל, באתר TheMarker‏, 7 במרץ 2025
↑  תושבי צפון ת"א: מחבלים ברכב שלנו, מעריב, 3 באוגוסט 1978
↑  אמיתי גזית, המהפכה בלה גוארדיה אושרה ויוצאת לביצוע, באתר כלכליסט, 3 באפריל 2017
↑  החל מיום שלישי: נת"צ חדש בלה גווארדיה לשעות הבוקר בלבד, באתר Time Out תל אביב, ‏01-01-2023
↑  יורם בר-גל, הסמלה פוליטית במרחב העירוני: שמות רחובות בישראל, אופקים בגאוגרפיה 33/34, תשנ"ב – 1992, עמ' 119–132‏, JSTOR 23701752
↑  תהל פרוש‏, אז בבית הספר: זוכרים את עלי מוהר, באתר וואלה, 26 בנובמבר 2008.
| תל אביב-יפו |
| --- | --- | --- |
| ערכים ראשיים | יפו • היסטוריה • תחבורה • אדריכלות • בנייה לגובה • רחובות ושדרות • רבעים • צפון תל אביב • דרום תל אביב |  |
| נושאים מרכזיים נוספים | יפו העתיקה • אחוזת בית • העיר הלבנה • חוף תל אביב • העירייה ומועצת העיר • סמל העיר |  |
| קטגוריה ראשית | פורטל תל אביב-יפו |  |
חזית בית הספר התיכוני למסחר (מחצית שנות העשרים)
בניין ההנהלה הארצית לשעבר וסניף תל אביב מרכז של תנועת בני-עקיבא, וכן מזכירות הקיבוץ הדתי, ברחוב דובנוב 7 בתל אביב
גן דובנוב
הרבנות והמועצה הדתית בשדרה
תחילתו של הרחוב ברחוב הירקון. באופק הרחוק נראה מגדל משה אביב
צומת רחוב יהודה הימית ויהודה מרגוזה לאחר שיפוצו
בית גיל הזהב
מבט לאורך הרחוב לכיוון מערב
בית הבאר ההיסטורי של אל-חאג' עלי ביבי
שלושה עצי שקמה נטועים באמצע הדרך
ליסה קודרו

| --- | --- |

ליסה קודרו, 2009
 לידה:  30 ביולי 1963 (בת 61) אנסינו, ארצות הברית 
 שם לידה:  Lisa Valerie Kudrow 
 מדינה:  ארצות הברית 
 תקופת הפעילות:  מ-1983
 מקום לימודים:  מכללת ואסר (ערך בלתי־ידוע)  תיכון ויליאם הווארד טאפט  דה גאונדלינגס 
 מספר צאצאים:  1 
 פרסים והוקרה:  פרס דוריאן (2014)  Teen Choice Award for Choice Hissy Fit (2000)  פרס גילדת שחקני המסך למשחק מצטיין לשחקנית בסדרת קומדיה (1999)  פרס אמי לשחקנית הטובה ביותר בסדרה קומית (1998)  Blockbuster Entertainment Awards (2000)  New York Film Critics Circle Award for Best Supporting Actress (1998)  פרס הקומדיה האמריקני (2000)  People Magazine Awards (2014)  פרס גילדת שחקני המסך למשחק מצטיין לאנסמבל שחקנים בסדרת קומדיה (1995)  פרס גילדת שחקני המסך (2000)  פרס ובי (2011)  פרס חוג מבקרי הקולנוע של ניו יורק (1998)  פרס ובי (2009)  פרס סטלייט לשחקנית הטובה ביותר בסדרה קומית או מוזיקלית (2001)  פרס גרייסי (2006)  TV Guide Award (2000) 
 פרופיל ב-IMDb
 חתימה:   
 
ליסה ואלרי קודרו (באנגלית: Lisa Valerie Kudrow; נולדה ב-30 ביולי 1963) היא שחקנית וקומיקאית יהודייה-אמריקאית, הידועה בעיקר בשל גילום דמותה של פיבי בופה בקומדיית המצבים "חברים" (1994–2004). קודרו זכתה בפרס אמי לשחקנית המשנה הטובה ביותר בסדרה קומית בשנת 1998, מתוך חמש עשרה מועמדויות סך הכול.
ביוגרפיה

קודרו נולדה וגדלה בשכונת אנסינו שבלוס אנג'לס, קליפורניה להורים יהודים. קודרו אף חגגה בת מצווה. אמה, נדרה ס. (נולדה שטרן, 1934), היא סוכנת נסיעות ואביה, ד"ר לי נ. קודרו, הוא רופא העוסק במחקר כאב ראש, מה שהשפיע על בחירת תחום לימודיה. היא למדה בתיכון ויליאם הווארד טאפט (William Howard Taft Charter High School) בלוס אנג'לס, והשלימה תואר ראשון בפסיכוביולוגיה במכללת ואסר, במשך כ-8 שנים עסקה במחקר. מחקרה המשיך את מחקר אביה, ועסק בכאב ראש.
קריירה

בסוף שנות ה-80 נטלה קודרו חלק בפעילותה של קבוצת שחקני תיאטרון מאולתר, שם התיידדה עם קונאן אובריין ואף הייתה לבת-זוגו לזמן-מה. ב-1990 ניסתה להתקבל לסאטרדיי נייט לייב, אך הפקת התוכנית בחרה בשחקנית אחרת. בשנת 1993 התקבלה קודרו לסדרה פרייז'ר ופוטרה במהלך צילומי פרק הפיילוט. תפקידה הטלוויזיוני המשמעותי הראשון היה אורסולה בופה, מלצרית מעופפת בסדרה "משתגעים מאהבה". בעקבות תפקיד זה קיבלה קודרו את אחד התפקידים הראשיים בסדרה "חברים" (1994–2004). היא גילמה בסדרה את פיבי בופה. על תפקיד זה היא זכתה ב-1998 בפרס אמי לשחקנית המשנה הטובה ביותר בסדרה קומית והייתה מועמדת לו חמש פעמים נוספות. דמותה של אורסולה, שגילמה קודרו ב"משתגעים מאהבה", שולבה גם במהלך הסדרה "חברים" בתור אחותה התאומה הזהה של פיבי. בעקבות הצלחת הסדרה, בשתי העונות האחרונות שלה קיבלה תשלום של מיליון דולר לפרק (כשאר חמשת כוכבי הסדרה האחרים).
בשנת 1998 היא דיבבה את דמותה של אפרודיטה (אלת היופי והאהבה היוונית) ב"הרקולס הסדרה".
בזמן שהשתתפה ב"חברים", הופיעה קודרו גם בסרטים הקומיים "רומי ומישל - פגישת מחזור", "ההפך ממין", "שיחה ממתינה", "בואו נדבר על זה" ו"בואו נדבר על זה פעם שנייה" ובסרט הדרמה "וונדרלנד".
ב-2005 עלתה לשידור ב-HBO הסדרה הקומית "הקאמבק", בה השתתפה קודרו כשחקנית ראשית, יוצרת, כותבת ומפיקה בפועל (יחד עם מייקל פטריק קינג). הסדרה צולמה בסגנון של תוכנית מציאות וקודרו גילמה בה את ואלרי צ'ריש, שחקנית כושלת שמנסה לחזור לתהילתה הישנה. הסדרה זכתה לביקורות מעורבות בקרב המבקרים והקהל, ובכל זאת לא זכתה לרייטינג גבוה וירדה בתום עונתה הראשונה.
בין השנים 2010–2012, הפיקה קודרו בפועל את הגרסה האמריקאית לתוכנית הדוקומנטרית הבריטית "מי אתה חושב שאתה?", אשר שודרה במשך 3 עונות ברשת NBC, והופיעה באחד הפרקים.
ב-19 ביולי 2011, עלתה לשידור ברשת שואוטיים הסדרה הקומית "טיפול אונליין" בה משתתפת קודרו כשחקנית ראשית, כותבת ומפיקה בפועל. "טיפול אונליין" היא סדרת אינטרנט בת ארבע עונות (וממשיכה לעונה חמישית) אשר הוחלט להעלות אותה לשידור כסדרה בטלוויזיה. קודרו משחקת בסדרה את פיונה ואליס, תרפיסטית שהגתה רעיון לסוג טיפול חדש – "טיפול באינטרנט". הסדרה נרכשה לשידור בישראל באוקטובר 2012 על ידי חברת הכבלים HOT. במאי 2018 עלתה גרסה ישראלית לסדרה בערוץ כאן 11 בשם "הפסיכולוגית".
בשנת 2014 חודשה הסדרה "הקאמבק" בכיכובה.
בשנת 2016 שיחקה בתפקיד ראשי במותחן "הבחורה על הרכבת" לצידם של אמילי בלאנט, לוק אוונס, אליסון ג'ני, אדגר רמירס ולורה פריפון.
בשנת 2020 שיחקה תפקיד אורח בסדרה "המקום הטוב". שם גילמה את פאטי, פילוסופית מיוון העתיקה שלאחר שהגיעה למקום הטוב, מרגישה שאינה נהנית משום דבר שם. באותה שנה גם השתתפה בתוכנית ספיישל של כוכבי "חברים", שהתאחדו ונפגשו באולפן הצילומים המקורי והעלו זכרונות מהסדרה. התוכנית הופקה עבור HBO MAX.
חיים אישיים

ב-27 במאי 1995 התחתנה קודרו עם מישל סטרן, פרסומאי צרפתי אותו פגשה בצילומים של "חברים". ב-7 במאי 1998 נולד בנם, ג'וליאן מוריי. ההיריון של קודרו שולב במהלך העונות הרביעית והחמישית של הסדרה "חברים", שבמהלכן דמותה של פיבי שימשה אם פונדקאית לשלישייה עבור אחיה פרנק ואשתו שלא יכלו להביא ילדים לעולם.
חיים אישיים > אקטיביזם

בשנת 2009, קודרו, ביחד עם עוד שחקנים, תסרטיאים ומפיקים חתמו על מודעה הקוראת לפסטיבל טורונטו לא למנוע את הקרנת הסרטים הישראלים, בתגובה לעצומה שהתנגדה לכוונה להתמקד בתל אביב של פסטיבל הסרטים הבין-לאומי בטורונטו באותה שנה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1986 | America 3000 | לוחמת |  |
| 1989 | L.A. on $5 a Day | צ'ארמר |  |
| 1991 | The Unborn | לואיסה |  |
| 1992 | Dance with Death | מילי |  |
| 1992 | In the Heat of Passion | אסתר |  |
| 1994 | In the Heat of Passion 2: Unfaithfu | עובדת בנק |  |
| 1995 | The Crazysitter | אדריאן וקסלר-ג'ונס |  |
| 1996 | אמא | לינדה |  |
| 1997 | רומי ומישל - פגישת מחזור | מישל ויינברגר |  |
| 1997 | עבודה זמנית | פאולה |  |
| 1997 | Hacks | אישה קוראת |  |
| 1998 | ההפך ממין | לוסיה דה-לורי |  |
| 1999 | בואו נדבר על זה | לורה מקנמארה-סובל |  |
| 2000 | שיחה ממתינה | מאדי מוזאל |  |
| 2000 | מספרי מזל | קריסטל |  |
| 2001 | כשאילי פגש את טום | מארי |  |
| 2001 | דוקטור דוליטל 2 | אווה | דיבוב |
| 2002 | Bark! | ד"ר דרלה פורטנוי |  |
| 2002 | בואו נדבר על זה פעם שנייה | לורה מקנמארה-סובל |  |
| 2003 | מרסי אקס | מרסי פילד |  |
| 2003 | וונדרלנד | שרון הולמס |  |
| 2005 | סיפורים קצרים על אהבה | מאמי |  |
| 2007 | Kabluey | לזלי |  |
| 2007 | נ.ב. אני אוהב אותך | דניס |  |
| 2009 | בית מלון לכלבים | לואיז סקאדר |  |
| 2009 | בוקר כחול בהיר | סאלי |  |
| 2009 | פייפרמן | קלייר דאן |  |
| 2009 | נוער שוליים | קארן ברטון |  |
| 2009 | האישה האחרת | ד"ר קרוליין שול | גם מפיקה בפועל |
| 2010 | באה בקלות | גברת גריפית' |  |
| 2014 | שכנים | קרול גלדסטון |  |
| 2016 | אל אמריקנו: הסרט | לוסיל | דיבוב |
| 2016 | שכנים 2 | קרול גלדסטון |  |
| 2016 | הבחורה על הרכבת | מרת'ה |  |
| 2017 | שולחן 19 | בינה קאפ |  |
| 2017 | בייבי בוס | ג'ניס טמפלטון | דיבוב |
| 2019 | מה הסיכוי? | קתרין |  |
| 2019 | חורשות את הלילה | שרמיין אצלר |  |
| 2020 | שחקי אותה בוסית | שיי וויט'מור |  |
| 2021 | בייבי בוס 2: עסק משפחתי | ג'ניס טמפלטון | דיבוב |
| 2022 | Better Nate Than Ever | היידי |  |
| TBA | ההורות | ליסה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1989 | חופשי על הבר | אמילי | פרק: "Two Girls for Every Boyd" |
| 1989 | Just Temporary | ניקול | סרט טלוויזיה של NBC |
| 1990 | ניוהארט | סאדה | פרק: "The Last Newhart" |
| 1990 | Life Goes On | סטלה | פרק: "Becca and the Band" |
| 1991 | Murder in High Places | גברת סטיץ' | סרט טלוויזיה של NBC |
| 1992 | Room for Two | אישה בשחור | פרק: "Not Quite... Room for Two" |
| 1993 | Flying Blind | איימי | פרק: "My Dinner with Brad Schimmel" |
| 1993 | Bob | קטי פליישר | 3 פרקים |
| 1993–1999 | משתגעים מאהבה | אורסולה בופה | 24 פרקים |
| 1993–1994 | המאמן | לורין / אליס | 2 פרקים |
| 1994–2004 | חברים | פיבי בופה | תפקיד ראשי (10 עונות); 236 פרקים |
| 1996 | Hope & Gloria | פיבי בופה | פרק: "A New York Story" |
| 1996 | Duckman: Private Dick/Family Man | בטא מקסיאנס | דיבוב; פרק: "The One with Lisa Kudrow in a Small Role" |
| 1997 | ד"ר כץ, מטפל מקצועי | ליסה | דיבוב; פרק: "Reunion" |
| 1998 | משפחת סימפסון | אלכס וויטני | דיבוב; פרק: "Lard of the Dance" |
| 1998–1999 | הרקולס | אפרודיטה | דיבוב; 4 פרקים |
| 2001 | המלך היל | מרג'ורי פיטמן | דיבוב; פרק: "The Exterminator" |
| 2001 | הרמזים של בלו | ד"ר סטורק | דיבוב; פרק: "The Baby's Here!" |
| 2005 | Father of the Pride | פו-לין | דיבוב; 2 פרקים |
| 2005 | Hopeless Pictures | סנדי | דיבוב; 2 פרקים |
| 2005, 2014 | הקאמבק | ולארי צ'ריש | תפקיד ראשי (2 עונות); 21 פרקים גם יוצרת, תסריטאית ומפיקה בפועל |
| 2006 | אבא אמריקאי | הרוח של חג המולד | דיבוב; פרק: "The Best Christmas Story Never Told" |
| 2008–2014 | טיפול אונליין | פיונה וואליס | סדרת רשת; תפקיד ראשי (4 עונות); 113 פרקים גם יוצרת, תסריטאית ומפיקה בפועל |
| 2010 | קוגר טאון | ד"ר איימי אוונס | פרק: "Rhino Skin" |
| 2011 | Allen Gregory | שיילה | דיבוב; פרק: "Mom Sizemore" |
| 2011–2015 | טיפול אונליין | פיונה וואליס | תפקיד ראשי (4 עונות); 43 פרקים גם יוצרת, תסריטאית ומפיקה בפועל |
| 2013 | וונדל וויני | נטשה | פרק: "Swindel & Vinnie" |
| 2013 | סקנדל | ג'וזפין מרקוס | 4 פרקים |
| 2015 | בוג'ק הורסמן | וונדה פירס | דיבוב; 7 פרקים |
| 2016 | אנג'י טרייבקה | מוניקה ויויקאר | פרק: "Pilot" |
| 2016–2019 | קימי שמידט | לורי-אן שמידט | 3 פרקים |
| 2018 | גרייס ופרנקי | שירי | 3 פרקים |
| 2019 | Ghosting: The Spirit of Christmas |   | סרט טלוויזיה של Freeform מפיקה בפועל |
| 2020 | המקום הטוב | אלכסנדריה | פרק: "Patty" |
| 2020 | מוות ל-2020 | ג'נט גרייס סוזן | ספיישל של נטפליקס |
| 2020–2022 | חיל החלל | מגי ניירד | 8 פרקים |
| 2020–2021 | מיי וג'ורג' | לינדה | תפקיד ראשי (2 עונות); 12 פרקים |
| 2021 | חברים: האיחוד | עצמה | ספיישל של HBO Max גם מפיקה בפועל |
| 2021–הווה | HouseBroken | האני | דיבוב; 11 פרקים |
| 2022 | ריק ומורטי | טירנוזאורוס רקס | דיבוב; פרק: "Juricksic Mort" |
| 2024 | שודדי הזמן (אנ') | פנלופה | תפקיד ראשי; 10 פרקים |
| 2024 | מתבייתים | לידיה מורגן | תפקיד ראשי; 8 פרקים |
סטיבן קולבר

| --- | --- |

סטיבן קולבר, 2014
 לידה:  13 במאי 1964 (בן 60) וושינגטון די. סי., ארצות הברית
 שם לידה:  Stephen Tyrone Colbert 
 מדינה:  ארצות הברית ארצות הברית
 השכלה:  אוניברסיטת נורת'ווסטרן  Porter-Gaud School 
 תקופת הפעילות:  מ-1984
 עיסוק:  סאטיריקן פוליטי, קומיקאי, מנחה טלוויזיה
 בן או בת זוג:  Evelyn McGee-Colbert (9 באוקטובר 1993–?) 
 מספר צאצאים:  3 
 פרסים והוקרה:  פרס גרמי לאלבום ספוקן וורד (26 בינואר 2014)  Exceptional Public Achievement Medal (2014)  פרס אמי לבידור בפריים טיים  פרס גילדת הכותבים של אמריקה 
 קישורים חיצוניים
 טוויטר (X):  StephenAtHome
 אתר רשמי
 חתימה:   
 
סטיבן טיירון קוֹלבֵּר (באנגלית: Stephen Tyrone Colbert; נולד ב-13 במאי 1964) הוא קומיקאי וסאטיריקן אמריקאי, הידוע בזכות הסגנון הדרמטי והרציני של הגשתו. הוא התפרסם בעיקר ככתב המשנה בתוכנית "הדיילי שואו" וככוכב תוכנית הבת שלה, "הקולבר ריפּוֹר". הקולבר ריפור היא תוכנית פרודיה סאטירית על תוכניות חדשות ודעות עם מנחים שמרנים כגון האוריילי פקטור בהנחיית ביל אוריילי. טיים מגזין הכתיר את קולבר כאחד ממאה האנשים המשפיעים ביותר של שנת 2006.
בספטמבר 2015 החליף קולבר את דייוויד לטרמן בהנחיית התוכנית "לייט שואו".
ראשית חייו

קולבר נולד בוושינגטון וגדל בצ'ארלסטון שבקרוליינה הדרומית. הוא בן הזקונים למשפחה קתולית בת 11 ילדים. אביו של קולבר, ג'יימס קולבר, היה רופא וראש בית הספר לרפואה באוניברסיטת ייל, אוניברסיטת סנט לואיס ולבסוף באוניברסיטה הרפואית של דרום קרוליינה. אמו הייתה עקרת בית. קולבר ברובו המוחלט ממוצא אירי, למעט סבתא רבתא מדרגה שנייה מצד אביו שהייתה ממוצא אנגלי וגרמני. במקור, שם משפחתו הוא קולברט (kohl-bərt), אך אביו העדיף את הביטוי "קולבר" מתוך כבוד להוריו. הוא אפשר לילדיו לבחור את צורת הביטוי המועדפת עליהם, וכך סטיבן בחר באפשרות "קולבר" בעת לימודיו באוניברסיטה, בעוד אחיו, אד, נשאר עם השם המקורי.
ב-11 בספטמבר 1974, אביו ושניים מאחיו, פול ופיטר, נהרגו בהתרסקות טיסה 212 של חברת איסטרן איירלינס בשרלוט שבקרוליינה הצפונית. לפי הפרסומים, הם היו בדרכם לרשום את שני הבנים ללימודים בבית הספר התיכון קנטברי.
זמן קצר לאחר מכן אמו של קולבר, לורנה, העבירה את המשפחה לאזור אורבני יותר בדרום העיר. קולבר מספר כי המעבר היה לו קשה וכי מציאת חברים חדשים לוותה בקשיים.
בעקבות זאת, הוא התמסר לספרי מדע בדיוני ופנטזיה והפך לחובב של משחקי תפקידים, ובמיוחד למבוכים ודרקונים. שנים לאחר מכן טען כי תחביביו תרמו להתענינותו במשחק ואלתור.
במהלך לימודי התואר הראשון באוניברסיטת נורת'ווסטרן, קולבר המשיך בלימוד משחק והצטרף לקבוצת אלתור. לאחר סיום התואר עבד עם קבוצת אלתור אחרת והמשיך בלימודי אלתור.
קריירה קומית > השנים המוקדמות

בתחילת דרכו הופיע קולבר עם קבוצת האלתור סקונד סיטי (Second City) שבשיקגו כמחליפו של סטיב קארל (שגם הוא, לימים, שיחק כתב בתוכנית הדיילי שואו). בשיקגו פגש את אימי סדאריס ופול דינלו, שותפים עתידיים לקריירה. בשנת 1995 עזב קולבר את שיקגו ועבר לניו יורק על מנת לעבוד עם סדאריס ודינלו על תוכנית מערכונים בשם אקזיט 57 (Exit 57). התוכנית שודרה בערוץ קומדי סנטרל (Comedy Central) בין השנים 1995 ו-1996. אף על פי שהופקו רק 12 פרקים, התוכנית זכתה לביקורות מוצלחות והייתה מועמדת בשנת 1995 לחמישה פרסי CableAce, בין היתר בקטגוריות כתיבה, ביצוע וסדרה קומית.
לאחר ביטול אקזיט 57 קולבר עבד לתקופה קצרה ככותב ומשתתף בסדרה המופע של דנה קרבי, וככותב לסדרה סאטרדיי נייט לייב. לאחר מכן עבר לתוכנית "בוקר טוב אמריקה" כדי לצלם דיווחים הומוריסטיים. רק שתיים מההצעות שהגיש לתוכנית הופקו, ומתוכם רק אחד שודר, אולם התפקיד הוביל לקבלתו לתוכנית הדיילי שואו על בסיס נסיוני בשנת 1997. באותו זמן הוא גם עבד עם סדאריס ודינלו על סדרה קומית חדשה לקומדי סנטרל, זרים עם ממתקים, שהופקה בשנת 1998. כתוצאה מכך, קולבר הפחית את השתתפותו ב"דיילי שואו" באותה שנה ל-20 קטעים בלבד.
קריירה קומית > זרים עם ממתקים

קולבר כתב והשתתף בתוכנית הקומית "זרים עם ממתקים" יחד עם אימי סדאריס ופול דינלו. הוא שיחק את דמותו של צאק נובלט, המורה להיסטוריה הקשוח של הדמות ג'רי. כמעט בכל פרק הוא מגיש לכיתתו הרצאה המלאה בפרטים לא מדויקים, שלרוב מבוססים על טענות עם שקרים לוגים ואבסורדים. קולבר דימה דמות זו לדמות שגילם ב"דיילי שואו" ואחר כך בקולבר ריפור, וטען שיש לו נישה בגילום דמויות "עם רמת חוסר ידע וטמטום עצום" שמתכוונות לטוב, אך שתמיד טועות.
התוכנית שודרה לראשונה בקומדי סנטרל ב-1999. קולבר שיחזר את תפקידו בגרסת הסרט בשנת 2005.
קריירה קומית > קולבר בדיילי שואו

בשנת 1997 הצטרף קולבר לצוות תוכנית החדשות הסאטירית של קומדי סנטרל, הדיילי שואו. במקור הוא היה אחד מארבעת ה"כתבים" שצילמו כתבות סאטיריות בסגנון כתבות שטח של ערוצי החדשות של רשתות הטלוויזיה האמריקאיות. קולבר כונה "האיש החדש" במשך שנתיים, כל עוד קרייג קילבורן הגיש את התוכנית. כשקילבורן עזב את התוכנית ב-1999, ג'ון סטיוארט מונה למנחה, כותב ושותף בהפקה. התוכנית קיבלה גוון יותר פוליטי וצברה פופולריות רבה, בעיקר במהלך הבחירות של שנת 2000. תפקיד הכתבים הורחב וכלל גם קטעי שידור מתוך האולפן ושידורים בינלאומיים שכמעט תמיד זויפו בעזרת שימוש במסך ירוק.
בניגוד לסטיוארט שהגיש את התוכנית בתור עצמו, קולבר פיתח דמות של כתב אותו שיחק במהלך הכתבות. קולבר תיאר את דמותו בתור "כסיל שמבלה את רוב חייו בלשחק מישהו שאינו כסיל" – אידיוט שיודע מספיק כדי לכסות על טיפשותו רוב הזמן, אך שעדיין אידיוט. לרוב דמותו של קולבר ראיינה אנשים בעלי ידע רחב, או שוחחה עם סטיוארט בצורה כזו שהראתה כי לדמות אין מושג בנושא שעליו היא מדברת. כמו כן, דמותו השתמש בלוגיקה שקרית וקומית על מנת להצדיק את דעתה על נושאים שונים. כתבים אחרים בדיילי שואו אימצו סגנון זה וכיום המוסכמה והפורמט של התוכנית היא שיש כתבים רבים המגישים פינות שונות, בעוד סטיוארט משמש כאיש פשוט ומבולבל.
אחד הקטעים החוזרים של קולבר בתוכנית היה "השבוע עם אלוהים" (this week in god), סקירת חדשות שבועית בנושאי דת בעזרת "מכונת האלוהים". בכמה פרקים החליף קולבר את סטיוארט בכיסא המנחה, כולל שבוע שלם במרץ 2002 שבו הנחה סטיוארט את התוכנית סאטרדיי נייט לייב. מדי פעם פרקים חדשים של הדיילי שואו משדרים קטעי ארכיון של קולבר תחת הכותרת "קולבר קלאסי" (Classic Colbert).